SMD เริ่มซื้อขายตลาด mai วันแรก
SMD เริ่มซื้อขายในตลาดหลักทรัพย์ เอ็ม เอ ไอ วันแรก ด้วยราคา IPO ที่ 7.20 บาท
17 มิ.ย. 2564

นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย นายประพันธ์ เจริญประวัติ ผู้จัดการตลาดหลักทรัพย์ เอ็ม เอ ไอ (mai) พร้อมด้วย นายวิโรจน์ วสุศุทธิกุลกานต์ ประธานเจ้าหน้าที่บริหาร บริษัท เซนต์เมด จำกัด (มหาชน) หรือ SMD ร่วมพิธีเปิดการซื้อขายวันแรกในตลาดหลักทรัพย์ เอ็ม เอ ไอ ในรูปแบบ Virtual Ceremony ของ SMD ผู้ดำเนินธุรกิจเป็นตัวแทนจำหน่ายเครื่องมือแพทย์และอุปกรณ์ทางการแพทย์ ด้วยมูลค่าหลักทรัพย์ ณ ราคา IPO 1,540.80 ล้านบาท ในวันที่ 17 มิถุนายน 2564 โดยใช้ชื่อย่อในการซื้อขายหลักทรัพย์ว่า “SMD”